Anexa nr. 1   
la Metodologia cu privire la prevenirea și combaterea bullying-ului

**Identificarea nevoilor de formare ale personalului, părinților, copiilor/ elevilor în prevenirea bullying-ului**

**Importanţa identificării nevoilor de formare în prevenirea bullyingului**

Modul în care cadrele dicatice, părinții, copiii/ elevii percep bullying-ul și rolul lor în stoparea lui se reflectă în reacțiile pe care le au și în efortul pe care sunt dispuși să îl facă în acest sens. Datele inițiale despre nivelul de cunoștințe, atitudinile și abilitățile cadrelor didactice, părinților, copiilor/ elevilor oferă:

* posibilitatea de a adapta programele de formare la nevoile reale ale participanților;
* posibilitatea de a măsura impactul pe care l-a avut asupra participanților parcurgerea programelor, prin compararea răspunsurilor date în faza de preintervenție cu răspunsurile din faza postintervenție.

**Obiective**

* Identificarea nivelului de cunoștințe despre bullying și abilități pe care le dețin cadrele didactice, părinții, copiii/ elevii.
* Identificarea atitudinilor pe care le au față de bullying, rolul lor și persoanele implicate în aceste situații.

**Metode de obţinere a informațiilor**

* Focus grup
* Chestionar
* Interviu semistructurat

**Exemple de intrumente**

1. **Studii de caz pentru evaluarea atitudinilor cadrelor didactice referitoare la bullying**[[1]](#footnote-1). Instrumentul măsoară percepțiile cadrelor didactice: nivelul de gravitate pe care îl asociază diferitelor comportamente de bullying (fizic, relaţional și verbal), nivelul de empatie față de elevii supuşi bullying-ului, încrederea în propria capacitate de a interveni și probabilitatea de a interveni.

*Citeşte următoarele scenarii și încercuieşte numărul care corespunde răspunsului tău pentru fiecare întrebare.*

**Studiu de caz 1**

|  |  |  |  |  |  |
| --- | --- | --- | --- | --- | --- |
| *Pe terenul de sport auzi un elev/ o elevă care îi spune altui elev/ altei eleve „Ești cățelușul învățătoarei” și se exprimă într-un limbaj ofensator. Elevul ţintă încearcă să ignore remarcile și pleacă supărat în clasă. În zilele următoare vezi că scena se repetă.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei de școală | 1 | 2 | 3 | 4 | 5 |
| Te-ai simți deranjat/-ă de remarcile elevului și ai simțit simpatie pentru elevul care a fost tachinat | 1 | 2 | 3 | 4 | 5 |
| Ai simți nevoia să ajuți elevul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

**Studiu de caz 2**

|  |  |  |  |  |  |
| --- | --- | --- | --- | --- | --- |
| *Clasa ta este pregătită să iasă în pauza mare. Copiii sunt la ușă în rând așteptând să iasă afară. Auzi un elev/ o elevă că îi spune unui altui elev/ altei eleve: „Dă-mi pachetul pe care îl ai la tine pentru că altfel o să regreți când vom ieși de la ore”. Elevul îi dă pachetelul pe care îl are în mână. Această situație s-a mai repetat, nu e prima data când observi asta.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei de școală | 1 | 2 | 3 | 4 | 5 |
| Te-ai simți deranjat/-ă de acţiunile elevului și ai simțit simpatie pentru elevul care a fost tachinat | 1 | 2 | 3 | 4 | 5 |
| Ai simți nevoia să ajuți elevul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

**Studiu de caz 3**

|  |  |  |  |  |  |
| --- | --- | --- | --- | --- | --- |
| *Un elev/ o elevă aduce o radieră în formă de navă spațială la școală. El/ ea se laudă că a primit-o cadou de la un prieten de familie. Un coleg îl lovește peste cap si îi spune să îi dea radiera. Elevul refuză la început, apoi i-o dă.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei de școală | 1 | 2 | 3 | 4 | 5 |
| Te-ai simți deranjat/-ă de acţiunile elevului și ai simțit simpatie pentru elevul care a fost tachinat | 1 | 2 | 3 | 4 | 5 |
| Ai simți nevoia să ajuți elevul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

**Studiu de caz 4**

|  |  |  |  |  |  |
| --- | --- | --- | --- | --- | --- |
| *Copiii se întorc în clasă din pauză. Vezi un elev/ o elevă care lovește alt elev/ altă elevă fără ca cel lovit să îi fi făcut ceva. Ai asistat și altă data la această situație.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei de școală | 1 | 2 | 3 | 4 | 5 |
| Te-ai simți deranjat/-ă de acţiunile elevului și ai simțit simpatie pentru elevul care a fost tachinat | 1 | 2 | 3 | 4 | 5 |
| Ai simți nevoia să ajuți elevul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

**Studiu de caz 5**

|  |  |  |  |  |  |
| --- | --- | --- | --- | --- | --- |
| *În timpul pauzei mari auzi un elev/ o elevă că îi spune altui elev: „Dacă nu îmi dai stiloul tău, nu o să te invit la ziua mea”. Nu e prima data când l-ai auzit pe acel elev spunând lucruri asemănătoare.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei de școală | 1 | 2 | 3 | 4 | 5 |
| Te-ai simți deranjat/-ă de acţiunile elevului și ai simțit simpatie pentru elevul care a fost tachinat | 1 | 2 | 3 | 4 | 5 |
| Ai simți nevoia să ajuți elevul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

**Studiu de caz 6**

|  |  |  |  |  |  |
| --- | --- | --- | --- | --- | --- |
| *În pauza mare copiii se joacă în curtea instituției. Auzi o fetită care îi spune altei fetițe: „Tu nu ai voie să te joci cu noi. Nu ești prietena noastră”.* | | | | | |
| **În ce măsură apreciezi** | **Deloc** | **Mică** | **Moderat** | **Mare** | **Foarte mare** |
| Această situație ca fiind o situație serioasă (urmări grave) | 1 | 2 | 3 | 4 | 5 |
| Crezi că situația ar trebui abordată la finalul zilei | 1 | 2 | 3 | 4 | 5 |
| Te-ai simți deranjat/-ă de remarcile copilului și ai simțit simpatie pentru copilul care a fost tachinat | 1 | 2 | 3 | 4 | 5 |
| Ai simți nevoia să ajuți copilul care a fost ținta acestor remarci | 1 | 2 | 3 | 4 | 5 |
| Ai încerdere că ai putea face ceva ca să îl/ o ajuți | 1 | 2 | 3 | 4 | 5 |
| Probabilitatea de a interveni în această situație | 1 | 2 | 3 | 4 | 5 |
| Că situația este o situație de bullying | 1 | 2 | 3 | 4 | 5 |

1. **Scala de evaluare a atitudinilor copiilor cu privire la bullying (7-12 ani)**[[2]](#footnote-2).

|  |  |  |  |  |  |  |
| --- | --- | --- | --- | --- | --- | --- |
| **Nr.** | **În ce măsură ești de acord cu afirmațiile** | **Deloc** | **Puțin** | **Moderat** | **Mare** | **Foarte**  **mare** |
|  | Copiii care sunt tachinați merită asta. | 1 | 2 | 3 | 4 | 5 |
|  | Este amuzant să văd alți copii care sunt tachinați. | 1 | 2 | 3 | 4 | 5 |
|  | Copiii slabi mă dezgustă. | 1 | 2 | 3 | 4 | 5 |
|  | Când cineva este tachinat sau lovit, ar trebui să lovească și el. | 1 | 2 | 3 | 4 | 5 |
|  | Unii dintre prietenii mei au fost supuși bullying-ului. | 1 | 2 | 3 | 4 | 5 |

**Atitudinea față de comportamentul copiilor care manifestă bullying**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **În ce măsură ești de acord cu afirmațiile** | **Deloc** | **Puțin** | **Moderat** | **Mare** | **Foarte**  **mare** |
|  | O persoană care îi chinuie pe alții este un laș. | 1 | 2 | 3 | 4 | 5 |
|  | Cei mai mulți dintre copiii care îi chinuie pe alții au un motiv pentru care o fac. | 1 | 2 | 3 | 4 | 5 |
|  | Unii copii intotdeauna îi vor agresa pe alții, școala nu poate să facă nimic. | 1 | 2 | 3 | 4 | 5 |
|  | Îmi place să cred despre mine că sunt dur. | 1 | 2 | 3 | 4 | 5 |

**Atitudinea față de nevoia de intervenție din partea adulților**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **În ce măsură ești de acord cu afirmațiile** | **Deloc** | **Puțin** | **Moderat** | **Mare** | **Foarte**  **mare** |
|  | Oricine ar trebui să fie capabil să se descurce singur. | 1 | 2 | 3 | 4 | 5 |
|  | Câteva experiențe de bullying sunt bune pentru că ajută copiii să se maturizeze. | 1 | 2 | 3 | 4 | 5 |
|  | Dacă aș vedea pe cineva că este ținta bullying-ului, aș încerca să îl/ o ajut. | 1 | 2 | 3 | 4 | 5 |
|  | Este adevărat că copiii mai slabi ar trebui să primescă un ajutor mai mare în scoală. | 1 | 2 | 3 | 4 | 5 |
|  | Copiii nu ar trebui să se ducă de fiecare dată la învățător atunci când cineva ăi tachinează. | 1 | 2 | 3 | 4 | 5 |
|  | Nu-mi plac copiii care merg la învățător de fiecare dată când cineva face glume pe seama lor. | 1 | 2 | 3 | 4 | 5 |

1. **Scala de evaluare a atitudinii adolescenţilor faţă de comportamentul de bullying**[[3]](#footnote-3).

*Propozițiile de mai jos descriu modul în care copiii se percep pe ei și pe ceilalți copii. Te rugăm să evaluezi măsura în care ești de acord cu fiecare propoziție. Răspunde cum te simți de fapt, nu cum crezi tu că ceilalți se așteaptă să te simți.*

|  |  |  |  |  |
| --- | --- | --- | --- | --- |
| **În ce măsură ești de acord cu afirmațiile** | **Deloc** | **Puțin** | **Mare** | **Foarte**  **mare** |
| Este ok să împingi alți copii care trec pe lângă tine. | 1 | 2 | 3 | 4 |
| A face glume pe seama altora este parte din a fi elev. | 1 | 2 | 3 | 4 |
| Mă deranjează să văd copii care sunt puși la pământ. | 1 | 2 | 3 | 4 |
| Este distractiv să vezi copii care sunt tachinați. | 1 | 2 | 3 | 4 |
| Este ok să interzici unor copii să intre într-un grup. | 1 | 2 | 3 | 4 |
| Este ok să tachinezi copii care nu sunt prietenii tăi. | 1 | 2 | 3 | 4 |
| Cel mai important este să faci parte dintr-un grup chiar dacă asta înseamnă să fii răutăcios cu alți copii. | 1 | 2 | 3 | 4 |
| Este ok să poreclești pe cineva de care nu îți place ca persoană. | 1 | 2 | 3 | 4 |
| Nu e grav să faci glume pe seama cuiva. | 1 | 2 | 3 | 4 |
| Unii copii merită să fie agresați. | 1 | 2 | 3 | 4 |
| Este ok să tachinezi alți copii legat de modul în care ei merg sau felul în care arată. | 1 | 2 | 3 | 4 |
| Este greșit să începi să te bați cu cineva. | 1 | 2 | 3 | 4 |
| Unii copii merită să fie lăsați pe dinafară (deoparte). | 1 | 2 | 3 | 4 |
| Mă supără când alți copii sunt bătuți. | 1 | 2 | 3 | 4 |
| Este în regulă să tachinezi pe cineva, dacă și alți copii o fac. | 1 | 2 | 3 | 4 |
| Mă supără când vad că alți copii sunt tachinați. | 1 | 2 | 3 | 4 |
| Răspândirea de zvonuri despre cineva este o bună cale de a ajunge la acea persoană. | 1 | 2 | 3 | 4 |
| Este greșit să lovești alți copii. | 1 | 2 | 3 | 4 |
| A pune copiii la pământ este un mod de a obține respectul celorlalți. | 1 | 2 | 3 | 4 |

1. **Ghid de interviu cu elevii**

* În ce măsură profesorii sau alți adulți din școală intervin atunci când un elev este hărțuit?

*Niciodată Uneori Deseori Întotdeauna*

* A vorbit dirigintele sau alt profesor cu tine/ cu voi despre hărțuirea altor elevi?
* *Nu, nimeni nu a vorbit cu mine despre acest lucru*
* *Da, au vorbit cu mine despre asta o dată*
* *Da, au vorbit cu mine despre asta de mai multe ori*
* În general, cât de mult a contribuit dirigintele la stoparea bullying-ului în ultimele două luni?

*Puțin sau deloc Destul de puțin Destul de mult Mult*

* Din ceea ce ai observat la voi în școală, adulții (profesorii, psihologul, alţi angajaţi) au făcut anumite activităţi, au luat ceva măsuri pentru a reduce bullying-ul/ violenţa?
* *Dacă da, ce? Cum a mers?*
* *Mai exact, ce a funcționat?*
* *Ce nu a funcționat? De ce crezi că nu a funcționat?*
* Există lucruri pe care profesorii sau alți adulți le-au făcut și care au înrăutățit lucrurile? Poți da exemple? Nu trebuie să spui numele nimănui.
* Aveți vreun document, reguli sau instrucțiuni, afişate pe un panou sau explicate de profesori, diriginți, pe care să le cunoască elevii, cu privire la violență, bullying, cyber-bullying etc., ce să faceți în caz de așa situații sau care sunt consecințele, în caz că comiteți așa acțiuni?
* Există un adult în școală la care ai putea apela pentru ajutor cu o problemă de genul bullying-ului, dacă ți s-ar întâmpla ție sau prietenilor tăi?
* În ce locuri cel mai des apar situaţii de bullying? În care locuri de obicei nu se întâmplă? Ce face aceste locuri mai sigure? În ce măsură contează momentul zilei/ perioada din zi?
* Ce spații din școală sunt considerate nesigure, din punct de vedere al bullying-ului? Unde nu dorești să te afli, în școala ta?
* Există persoane în școala ta care sprijină copiii? Cum anume?
* Sunt elevi în școala ta care se simt rău din cauza lucrurilor pe care le spun sau le fac colegii lor?
* Unde merg sau ar putea merge aceşti elevi pentru a spune ce li s-a întâmplat, pentru a cere/ a primi ajutor?
* Cine sunt persoanele la care pot apela elevii dacă au fost supuși acțiunilor de bullying?
* Dacă ai putea decide, ce crezi că ar trebui să se întâmple pentru a ajuta elevul care a suferit de bullying să facă față situației? Dar pentru a-l proteja de situații de bullying în viitor?
* Ce crezi că ar trebui să se întâmple în cazul elevului care a inițiat un comportament de bullying? Dacă ai putea tu decide, ce ai face?
* Ce face școala/ comunitatea voastră pentru a face față situațiilor de genul acesta? (A se analiza care sunt activitățile culturale, valorile de susținere, lucrurile pe care părinții sau liderii comunității le spun copiilor despre violenţă/ bullying).
* Dacă ți s-a întâmplat ție sau dacă ți s-ar întâmpla vreodată, ce ai avea nevoie să facă adulții din preajma ta: cei de la şcoală, din familie și din comunitate? Dar colegii?
* Ce ar trebui să facă adulții (din şcoală, din familie, din comunitate, de la guvernare) pentru ca elevii să fie ajutați în așa situații?

1. **Scala de evaluare a atitudinilor părinților cu privire la bullying**[[4]](#footnote-4).

*Încercuiți numărul care corespunde răspunsului dvs. pentru fiecare afirmație.*

**Atitudinea față de comportamentul copilului supus acțiunilor de bullying**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Apreciaţi în ce măsură sunteți de acord cu afirmațiile de mai jos:** | **Deloc** | **Puțin** | **Moderat** | **Mare** | **Foarte**  **mare** |
|  | Este amuzant să văd oameni care sunt tachinați de alții. | 1 | 2 | 3 | 4 | 5 |
|  | Nu mă miră că ciudații sunt adesea victime. | 1 | 2 | 3 | 4 | 5 |
|  | Când cineva este împins sau lovit, nu ar trebui să lovească înapoi. | 1 | 2 | 3 | 4 | 5 |
|  | Îngrijorarea mea este ca copilului meu să nu i se întâmple ceva rău. | 1 | 2 | 3 | 4 | 5 |
|  | Unii copii sunt tachinați pentru că singuri o caută. | 1 | 2 | 3 | 4 | 5 |

**Atitudinea față de comportamentul copiilor care manifestă bullying**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Apreciaţi în ce măsură sunteți de acord cu afirmațiile de mai jos:** | **Deloc** | **Puțin** | **Moderat** | **Mare** | **Foarte**  **mare** |
|  | Pot înțelege de ce unor copii le face plăcere să-i chinuie pe alții. | 1 | 2 | 3 | 4 | 5 |
|  | O persoană care îi chinuie pe alții este un laș. | 1 | 2 | 3 | 4 | 5 |
|  | Cei mai mulți dintre copiii care îi chinuie pe alții au un motiv pentru care o fac. | 1 | 2 | 3 | 4 | 5 |
|  | Admir oamenii care pot de obicei să-și urmeze calea. | 1 | 2 | 3 | 4 | 5 |
|  | Bullying-ul va fi întotdeauna în școală, face parte din natura umană. | 1 | 2 | 3 | 4 | 5 |

**Atitudinea față de nevoia copiilor de intervenție din partea adulților**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Apreciaţi în ce măsură sunteți de acord cu afirmațiile de mai jos:** | **Deloc** | **Puțin** | **Moderat** | **Mare** | **Foarte**  **mare** |
|  | Oricine ar trebui să fie capabil să se descurce singur. | 1 | 2 | 3 | 4 | 5 |
|  | Câteva experiențe de bullying sunt bune pentru că ajută copiii să se maturizeze. | 1 | 2 | 3 | 4 | 5 |
|  | Nu îmi place bullying-ul și nu e treaba mea să mă bag în asta. | 1 | 2 | 3 | 4 | 5 |
|  | Este corect că copiii mai slabi ar trebui să primescă un ajutor mai mare în școală. | 1 | 2 | 3 | 4 | 5 |
|  | Copiii nu ar trebui să se ducă de fiecare data la cadrul didactic atunci când cineva îi tachinează. | 1 | 2 | 3 | 4 | 5 |

Anexa nr. 2   
la Metodologia cu privire la prevenirea și combaterea bullying-ului

**Strategii de lucru în activitățile de prevenire a bullying-ului**

| **Obiective** | **Direcții şi strategii de acțiune** | **Activități recomandate** |
| --- | --- | --- |
| **INTERVENȚIA PRIMARĂ**  **Responsabili:** personalul didactic, coordonatorul, diriginţii  **Perioadă:** primele luni ale anului școlar | | |
| Creșterea nivelului de siguranță fizică și emoțională în clasă.  Reducerea numărului de cazuri noi de bullying.  Prevenirea manifestării comportamentelor de bullying. | Structurarea unui context predictibil și sigur pentru toţi copiii prin stabilirea regulilor, consecințelor și recompenselor.  Recompensarea comportamentelor dezirabile.  Evitarea sancțiunilor și folosirea consecințelor logice.  Oferirea unui model personal de interacțiune care promovează înțelegerea, acceptarea și aprecierea diferențelor individuale. | * Elaborarea politicii de protecţie a copilului și familiarizarea comunităţii/ părinților cu documentul (sesiuni participative, materiale informative).   **Vârsta preşcolară şi clasele primare**   * Afișarea, ilustrarea și discutarea regulilor privind modul de comportament al copiilor din perspectiva bullying-ului. O regulă clară descrie comportamentul așteptat de la copil într-o situație de bullying. * *Este plăcut să te distrezi, dar distracția e adevărată atunci când toată lumea râde şi se simte bine.* * *Îi ajutăm pe colegii care sunt hărțuiți cerând ajutorul unui adult.* * Consolidarea învățării/ respectării regulilor prin folosirea recompenselor sociale (laudă, mesaje de recunoaștere socială). * *„Clubul celor grijulii”, în care elevii au posibilitatea să intre pe baza comportamentelor de grijă manifestate faţă de colegi.* * *Certificate semnate împreună cu directorul prin care se aduc la cunoștința familiei comportamentele de grijă manifestate de copil: „Astăzi, (numele copilului) a avut mai multe comportamente de grijă față de colegi: a inclus în joc un coleg care stătea deoparte, a vorbit cu un coleg luat în râs de alt coleg, a obținut ajutorul unui adult pentru un coleg care era agresat pe ternul de joacă”.* * Evidențierea rolului fiecăruia în prevenirea bullying-ului. * Stabilirea de consecințe logice clare pentru încălcarea regulilor. Pentru bullying, consecința logică este repararea suferinței produse prin aplicarea regulei 1:3 – un comportament de bullying sau de susținere a bullying-ului se compensează prin trei acțiuni de îndreptare a situației. * *Să ajute la un proiect, să aibă grijă de persoana jignită pe parcursul unei zile, să facă anumite sarcini în locul persoanei respective.*   **Vârsta adolescenţei**   * Stabilirea regulilor și consecințelor împreună cu elevii. * Utilizarea strategiilor de reparare a situației doar în cazurile în care inițiatorul are remușcări și este pregătit să acționeze în sensul îndreptării situației. * Folosirea strategiilor care utilizează forța grupului de semeni pentru descurajarea comportamentului de bullying. * Monitorizarea constantă și recompensarea eforturilor elevilor de descurajare a comportamentelor de bullying (confruntarea iniţiatorului („Încetează!”, „Nu e ok ceea ce faci!”), solicitarea ajutorului unui adult, scoaterea copilului țintă din situație și integrarea lui în grupul personal). * Sancționarea directă a comportamentului de bullying (excluderea din școală pentru câteva zile) se aplică în mod excepţional în caz de pericol pentru siguranța fizică sau de ineficiență a altor metode aplicate (se administrează la recomandarea directorului sau consiliului profesoral). |
| Creșterea nivelului de conștientizare a fenomenului bullying și mecanismelor care îl influențează.  Creșterea nivelului de siguranță fizică și emoțională în școală, în familie și în alte contexte sociale şi comunitare. | Implementarea programelor care vizează întreaga comunitate şi se adresează tuturor elevilor, cadrelor didactice, părinților și altor membri ai comunității.  Implementarea programelor care dezvoltă toleranța la diversitate, respectul reciproc între oameni, empatia și atenția la nevoile celorlalți, abilitatea de a acorda ajutor. | * Desfășurarea campaniilor de informare privind fenomenul bullying. * Organizarea activităților artistice:elaborarea posterelor, colajelor, vizionarea filmelor, punerea în scenă a pieselor de teatru, teatru-forum, organizarea expoziţiilor de pictură, desen, sculptură etc. care evidențiază toleranța fată de diversitatea manifestărilor umane şi impactul distructiv al bullyingul-ului. * Utilizarea simbolurilor pentru a intări mesajul că bullyingul este o prioritate pentru toată comunitatea școlară (ex. purtarea unor veste/ accesorii luminoase de către cei care asigură superavegherea în pauze). * Elaborarea de ghiduri, broșuri și alte materiale pentru părinți. * Desfăşurarea seminarelor, atelierelor de creștere a abilităților parentale de gestionare eficientă a comportamentelor problematice în funcție de vărstă (preşcolari, elevi mici, adolescenți). * Implicarea elevilor în programe de formare care vizează dezvoltarea abilităților sociale și emoționale, respectul față de divestitatea manifestărilor umane, dezvoltarea empatiei și toleranței față de diferențele dintre oameni. |
| Dezvoltarea abilității de a reflecta asupra propriului comportament. | Implementarea unui program de intervenție pe clasă în baza unei curricule pentru a discuta despre bullying (lecții zilnice sau saptămânale).  Organizarea activităților de promovare a empatiei față de elevii supuși acțiunilor de bullying.  Oferirea unui model personal pozitiv în ceea ce privește respectarea diferențelor individuale. | * Folosirea lecturii, filmelor, studiilor de caz, poveștilor (în cazul preșcolarilor și elevilor claselor primare) pentru a iniția discuții în care elevii sunt încurajați să reflecteze asupra propriului lor comportament în situații de hărțuire. De exemplu, 10 minute la finalul fiecărei zile de școală. * Utilizarea metodei „Fir de nisip”, jocului de rol pentru:   + a explora sentimentele asociate diferitelor roluri pe care le pot avea cei implicați într-o situație de bullying;   + a oferi informații cu privire la rolul martorilor și la mecanismele de grup implicate în bullying;   + a examina experiențele personale de bullying (motivația de a iniția comportamente de bullying, consecințele hărțuirii etc.);   + a exersa modalități adecvate de reacție în situația de bullying. * Antrenarea elevilor pentru a face diferența dintre „a cere ajutor” și „a pârî”. * Organizarea discuțiilor despre putere și despre modul în care aceasta poate fi folosită în mod pozitiv. |
| Dezvoltarea abilităților de a interveni în vederea descurajării comportamentului de bullying. | Identificarea nevoilor de formare ale personalului instituţiei, elevilor, părinților, membrilor comunității.  Implicarea personalului instituţiei și a elevilor în programe de formare în bază de curricula specifică. | * Sondarea opiniei publice prin aplicarea instrumentelor de evaluare a cunoștințelor, atitudinilor și nivelului de dezvoltare a abilităților de intervenție în bullying (chestionare, focus grupruri, studii de caz, interviuri). * Dezvoltarea abilităților de identificare (screening) a comportamentelor de bullying și diferențierea lor de alte comportamente agresive. * Dezvoltarea abilității de a interveni adecvat pentru a stopa comportamentul de bullying. |
| **INTERVENȚIA SECUNDARĂ**  **Responsabili:** grupul de lucru intrașcolar, coordonatorul, diriginţii, psihologul, personalul didactic  **Perioadă:** toată durata anului școlar | | |
| Identificarea elevilor care prezintă factori de risc.  Identificarea elevilor implicați în situații de bullying.  Identificarea funcției comportamentelor de bullying.  Intervenția promtă în oprirea şi gestionarea situațiilor de bullying. | Securizarea elevilor care prezintă riscul de a fi supuși bullying-ului.  Scăderea frecvenței comportamentelor de inițiere și/ sau de susținere a bullying-ului.  Comunicarea cu părinții părților implicate în situații grave sau când strategiile folosite de școală nu conduc la stoparea bullyingului. | * Gestionarea fiecărui caz de bullying identificat folosind tehnici şi metode adaptate nivelului de gravitate pe care îl implică comportamentul de bullying: * stabilirea discuțiilor în privat cu fiecare parte implicată; * intervenția specifică la nivel individual și de grup în vederea creșterii nivelului de empatie și conștientizare a modului în care propriul comportament îi rănește pe ceilalți (în cazul elevilor care inițiază acţiuni de bullying); oferirii sprijinului necesar pentru a procesa în mod sănătos experiența și a-l proteja de alte expuneri la bullying (în cazul elevului țintă); creșterii nivelului de empatie și de conștientizare a rolului pe care îl au martorii în dinamica situației de bullying; * monitorizarea evoluției situației pe termen lung (cel puțin o lună) pentru recunoașterea îmbunătățirii înregistrate: discuţii private cu toţi cei implicaţi privind respectarea acordurilor încheiate, reducerea incidentelor de intimidare, ameliorarea comportamentului elevului inițiator și a situației elevului țintă, implicarea într-o mai mare măsură a elevilor martori în vederea stopării bullyingului. * Implicarea elevilor într-un program de intervenție de grup cu scopul de a utiliza forța grupului de colegi pentru reechilibrarea raportului de putere dintre inițitor și țintă. * Folosirea regulilor/ consecințelor/ recompenselor pentru stingerea comportamentelor de bullying și încurajarea comportamentelor de grijă față de ceilalți, solicitarea ajutorului (în special în cazul elevilor claselor primare). * Identificarea zonelor „fiebinți” din instituţie și creșeterea superavegherii în acele zone. * Implicarea personalului didactic, altor profesioniști din instituție și din domeniul sănătății mintale și a părinților în programe de dezvoltare a abilităților de: * identificare timpurie a copiilor/ elevilor care prezintă risc de a fi implicați în bullying (în rol de inițiator si persoană țintă): indicatori comportamentali care semnalează posibilitatea expunerii elevilor la situații de bullying, caracteristicile mediului familial care împreună cu aspectele temperamentale conduc la apariția predispoziției de implicare în comportamente de bullying; * comunicare cu copiii/ elevii implicați în bullying ca parte a procesului de gestionare eficientă a unei situații de bullying; * intervenție eficientă în funcție de gravitatea comportamentului și vârsta copiilor/ elevilor implicați. * Implementarea unui sistem de mentorat cu pregătirea minuțioasă a copiilor mai mari sau cu mai multe resurse, pentru a facilita adaptarea/ a crește nivelul de siguranță al elevilor care prezintă riscul de a fi supuşi bullying-ului. |
| **INTERVENȚIA TERŢIARĂ**  **Responsabili:** grupul de lucru intrașcolar, echipa multidisciplinară din comunitate, diriginții, psihologul, personalul didactic, părinții  **Perioadă:** în fiecare caz de bullying sesizat/ identificat | | |
| Remiterea simptomatologiei de nivel clinic asociate expunerii la bullying.  Reducerea/ diminuarea impactului expunerii la bullying asupra modului de funcționare a elevilor implicați. | Referirea către autoritățile care oferă servicii specializate intervenție psihologică și psihoterapeutică a elevilor care prezintă probleme de sănătate mintală de nivel clinic ca urmare a expunerii la situația de bullying (întrunesc criteriile de diagnostic pentru diferite tipuri de tulburări emoționale și comportamentale).  Referirea elevilor care continuă să manifeste comportamente de bullying în ciuda eforturilor școlii de a le stopa, către autoritățile comunitare specializate. | * Convocarea echipei multidisciplinare la nivel de comunitate pentru: * Evaluarea nivelului de funcționare cognitiv, emoțional și comportamental al elevilor. * Evaluarea contextului de creștere din familie, a factorilor de protecție și de risc existenți la nivelul familei. * Evaluarea resurselor existente la nivelul comunității care pot fi folosite în intervenţie. * Elaborarea planului de intevenție specializată. * Implementarea activităților de intervenție specializată la mai multe niveluri (individual – cu fiecare elev în parte, la nivelul familiilor lor, la nivelul contextului școlar, la nivelul grupului de prieteni). * Monitorizarea intevenției și reajustarea strategiilor de intervenție pe parcurs. * Evaluarea intervenţiei (folow-up) peste 6 luni de la finalizarea intervenției. * Implicarea elevilor și familiilor acestora (după caz) în programe de intervenție specifice oferite în cadrul școlii sau altor instituții din comunitate care oferă servicii de psihoterapie potrivite pentru abordarea tulburărilor de sănătate mintală de nivel clinic (tulburări de anxietate, depresie, tulburări de comportament alimentar, tulburări de conduită, tulburare de stres posttraumatic etc.). |

Anexa nr. 3  
la Metodologia cu privire la prevenirea și combaterea bullying-ului

**Factori de risc care au legătură cu mediul familial**

Tratamentul abuziv din partea persoanelor care îngrijesc copilul în anii timpurii crește șansa unui copil de a fi expus ulterior la bullying. Ca rezultat al aflării într-un mediu abuziv de creștere și îngrijire, copilul dezvoltă *dificultăţi de gestionare a emoțiilor de disconfort*, iar aceasta îl supune riscului de a fi țintă a bullyingului. Experiențele de îngrijire timpurii în care au existat diverse forme de abuz, neglijare, violenţă creează premizele unor interacțiuni negative cu semenii.

Prezența în viața copiilor/ adolescenților a cel puțin trei dintre experiențele cotate ca având potential traumatic[[5]](#footnote-5) crește exponențial riscul de implicare în comportanente de bulling (atât în rolul de țintă, cât și de inițiator). Acest fapt implică o atenție deosebită și o referire timpurie către programe de intervenție specializată oferite de echipe multidiciplinare, din care fac parte specialiști din diferite domenii.

|  |  |
| --- | --- |
| Violența domestică, niveluri ridicate de conflict între părinți |  |
| Educația bazată pe frică și dominare (disciplinarea bazată pe folosirea forței și pedepsei fizice, stil parental autoriar, punitiv și lipsit de susţinere) |  |
| Neglijarea fizică, monitorizarea slabă a activităților copilului/ adolescentului sau lipsa ei |  |
| Prezența unui părinte care are o problemă de sănătate mintală |  |
| Abuzul sexual |  |
| Pierderea unui părinte ca urmare a decesului, divorțului sau abandonului |  |
| Abuzul emotional – tehnici de disciplinare care se bazează pe umilirea copilului |  |
| Neglijarea emoțională |  |
| Prezența unui părinte cu o formă de adicție (alcool, droguri, jocuri de noroc) |  |
| Prezenţa situațiilor de criză și a relațiilor disfuncționale între părinți (divorț, conflicte, violență domestică etc.) |  |

Anexa nr. 4

la Metodologia cu privire la prevenirea și combaterea bullying-ului

**Model de intervenție în situațiile de bullying**

|  |  |  |  |
| --- | --- | --- | --- |
| **Etapa** | **Acțiuni specifice** | **Responsabil** | **Metode** |
| 1. **Identificarea cazurilor de bullying** | * 1. Informarea în privința modalităților de raportare. | Administrația instituției  Cadrele didactice | * Observarea continuă a comportamentului copiilor/ elevilor la activităţi/ ore, în pauze, în curtea şcolii, în cămin și la stagile de practică. * Sondarea opiniei elevilor prin utilizarea instrumentelor de identificare (screening). |
| 1. **Investigarea cazurilor de bullying** | * 1. Analiza cazului suspect.   2. Înregistrarea cazului de bullying.   3. Sesizarea serviciilor specializate și/ sau autorități.   4. Evaluarea la nivelul grupului de lucru intrașcolar și echipei multidisciplinare de specialiști. | Comisia/ grupul de lucru intrașcolar | * Discuții individuale cu părțile implicate. * Utilizarea intrumentelor de identificare (sceening) pentru evaluarea nivelului de perturbare a funcționării elevilor * Interviuri cu părinții în cazurile severe de bullying. * Analiza funcțională a comportamentului pentru a identifica funcția comportametului şi a determina dacă comportamentul respectiv reprezintă bullying sau alt tip de comportament violent. * Întocmirea raportului de evaluare inițială. |
| 1. **Asistența elevilor implicați în bullying** | * 1. Elaborarea planului de intervenție.   2. Asistența elevului/ elevei supus/e acțiunilor de bullying.   3. Asistența elevului/ elevei care realizează acțiuni de bullying.   4. Asistența elevilor martori la acțiunile de bullying.   5. Direcții de lucru cu părinții. | Comisia/ grupul de lucru intrașcolar | * Pe baza raportului de evaluare inițială se stabilesc obiectivele intervenției, planului de acțiune și cine este responsabil pentru fiecre secvență de acțiune. * Înainte de orice intervenție se stabilesc măsurile de securizare a elevului supus acţiunilor de bullying: supravegherea mai bună a locurilor fiebinți din școală, scut de protecție prin intermediul colegilor. |
| 1. **Monitorizarea situaţiei** | * 1. Observarea comportamentului elevilor.   2. Discuții individuale cu părțile implicate. | Comisia/ grupul de lucru intrașcolar  Dirigintele/ personalul didactic | * Întâlniri săptămânale de evaluare (follow-up) timp de cel puțin o lună atât cu elevul inițiatior, cât și cu elevul supus acțiunilor de bullying pentru a monitoriza ameliorarea situației. * Se recomandă prelungirea monitorizării timp de cel puțin 3 luni. * Schimbarea strategiilor de abordare a situației dacă după două săptămâni de intervenție nu se produce nico schimbare (ex. implicarea părinților, referirea cazului către echipele multidisciplinare pentru intervenție de specialitate în afara instituției etc.) |
| 1. **Închiderea cazului** | * 1. Completarea Registrului de evidentă a cazurilor suspecte de abuz, neglijare, exploatare, trafic al copilului. | Comisia/ grupul de lucru intrașcolar | * Cazul se închide după o sesiune de evaluare (folow up) în care se constată că progresele se mențin, organizată peste 6 luni de la finalizarea intervenției cu părțile implicate. * Întocmirea procesului verbal al ședinței comisiei intrașcolare. |

Anexa nr. 5

la Metodologia cu privire la prevenirea și combaterea bullying-ului

**Comportamente manifestate de copiii implicați în bullying**

I Comportamente manifestate de copiii supuşi bullying-ului

*Lista prezentată nu este exhaustivă, la fel cum multe semne descrise nu sunt specifice doar bullying-ului.*

|  |
| --- |
| **Vârsta preşcolară şi ciclul primar** |
| * Absenteism pe motive medicale. * Dispariția interesului pentru activități care înainte îi făceau plăcere. * Refuzul de a merge la grădiniţă/ școală. * Diminuarea interesului față de activităţile de învăţare . * Scăderea performanțelor. Gândurile copilului care trăieşte în frică sunt îndreptate spre evitarea pericolului. Astfel, nu mai este capabil să acorde atenție activităților la clasă sau temelor. * Dificultăți de concentrare a atenției: pare distrat, cu mintea în altă parte, visează cu ochii deschiși. * Schimbarea traseului spre școală. Merge pe ocolite sau pe drumul mai lung spre școală sau casă. * Retragere/ izolare din familie, activități extrașcolare, petrece mai tot timpul în camera sa, cu ușa încuiată sau într-un spațiu izolat de restul familiei. Copilul doreşte să scape de durerea provocată de rușinea și umilința constantă la care este supus. Singura modalitate accesibilă pentru el este de a se ascunde într-un loc sigur. * Refuzul de a vorbi despre ziua petrecută la grădiniță/ școală. * Manifestarea bruscă a dorinței de a schimba grădinița/ școala. * Pierderea, dispariția sau deteriorarea obiectelor personale. Își pierde obiectele sau semnalează deteriorarea lor imediat după procurare, „pierde ” banii, hainele, vine cu ele rupte, murdare. * Prezintă vânătăi pe corp, iar explicațiile nu sunt în concordanță cu leziunile. * Dificultăți de adormire și/ sau de menținere a somunului. * Are coșmaruri. * Somatizări (dueri de cap, stări de greață, vomă, amețeli, duereri de burtă etc.) care apar atunci când trebuie să meargă la grădiniță/ școală sau să se expună la contextul în care are loc bullying-ul. * Preferința de a sta singur în bancă și în pauze si de a practica activități care îi distrag atenția de la realitate (citește, desenează, stă în telefon). * Evitarea terenului de joacă/ curții școlii în pauze. Preferă să stea în grupă/ clasă decât să iasă la plimbare/ în curtea școlii. * Verbalizează îngrijorări frecvente legat de ceva ce ar putea să se înâmple rău la grădiniță/ școală. * Schimbări bruște de dispoziție. |
| **Ciclurile gimnazial şi liceal (12-18 ani)** |
| * Abandon școlar, refuzul de a participa la anumite lecții/ activități, întârzieri frecvente; * Tentative de suicid; * Retragere, izolare socială. * Scăderea rezultatelor/ performanțelor de învățare. * Agresivitate verbală sau fizică în raport cu unii colegi sau profesori. * Este deseori singur și exclus din activitățile de grup în timpul pauzelor. * Devine retras, pare supărat, nefericit, încordat, înlăcrimat, abătut sau neajutorat. * Manifestă schimbări neașteptate de dispoziție. * Devine deosebit de emoționat când urmează să vorbească în fața întregii clase. * Apare cu tăieturi, contuzii sau alte leziuni inexplicabile, haine sau obiecte personale rupte sau deteriorate. * Refuză să spună ce îl neliniștește. * Tulburări de comportament alimentar – se înfometează sau mănâncă excesiv pentru a se liniști emoțional. * Comportamente de autoagresare (se taie, se arde cu țigara, își ciupește pielea etc.). * Consum de substanțe (fumează, consumă alcool, droguri etc.) * Prezintă stări de neliniște, atacuri de panică, tulburări de anxietate. * Manifestă depresie. |

**Instrument pentru evaluarea comportametelor manifestate de elevii   
supuşi acțiunilor de bullying[[6]](#footnote-6)**

*Te rugăm să spui cât de des unul sau mai mulți elevi din școala ta ți-au făcut următoarele lucruri pe parcursul anului scolar. Încercuiește numărul care se potrivește răspunsului tău.*

|  |  |  |  |  |  |
| --- | --- | --- | --- | --- | --- |
| **Anul trecut la școală....** | **Nicio**  **dată** | **1-2 ori pe lună** | **1 dată pe săptămână** | **De foarte multe ori pe săptămână** | **În fiecare zi** |
| Am fost tachinat de colegi spunând lucruri despre mine. | 1 | 2 | 3 | 4 | 5 |
| Am fost împins sau îmbrâncit fără motiv. | 1 | 2 | 3 | 4 | 5 |
| Cineva nu a vrut să fie prieten cu mine pentru că ceilalți colegi nu mă plăceau. | 1 | 2 | 3 | 4 | 5 |
| Un coleg a făcut remarci răutăcioase la adresa mea. | 1 | 2 | 3 | 4 | 5 |
| Am fost lovit fără să fi făcut ceva persoanei respective. | 1 | 2 | 3 | 4 | 5 |
| Un coleg mă ignora când era cu prietenii lui. | 1 | 2 | 3 | 4 | 5 |
| Colegii făceau glume pe seama mea. | 1 | 2 | 3 | 4 | 5 |
| Unii copii intrau intenționat în mine atunci când treceam pe lângă ei. | 1 | 2 | 3 | 4 | 5 |
| Un coleg i-a facut pe prietenii lui se se întoarcă împotriva mea. | 1 | 2 | 3 | 4 | 5 |
| Cineva mi-a distrus intenționat obiectele personale. | 1 | 2 | 3 | 4 | 5 |
| Colegii spuneau lucruri care nu imi plăceau despre cum arăt. | 1 | 2 | 3 | 4 | 5 |
| Eu nu am fost invitat la zilele de naștere ale colegilor mei pentru că nu mă plac. | 1 | 2 | 3 | 4 | 5 |
| Am fost ridiculizat de colegi sunând lucruri urâte despre mine. | 1 | 2 | 3 | 4 | 5 |
| Un coleg i-a determinat pe alți colegi să râspândească zvonuri despre mine. | 1 | 2 | 3 | 4 | 5 |
| Un elev a aruncat cu ceva în mine, să mă rănească. | 1 | 2 | 3 | 4 | 5 |
| Am fost amenințat cu răfuială fizică sau am fost rănit fizic de un alt coleg. | 1 | 2 | 3 | 4 | 5 |
| Am fost lăsat deoparte la jocurile sociale sau în activitățile din clasă. | 1 | 2 | 3 | 4 | 5 |

***Calcularea scorului***

Itemii vizează comportamente de bullying social, verbal, fizic. Scorarea se obține prin adunarea simplă a punctajului oferit pentru fiecare răspuns.

18 puncteînseamnă că elevul nu a avut nicio experiență de a fi supus acțiunilor de bullying.

Pragul care vorbește despre faptul că un **copil este supus bullying-ului** este selectarea cel puțin a unui comportament menționat în lista de mai sus cu o frecvenţă:

* de 2-3 ori pe lună, timp de mai multe luni (**cazuri ușoare de bullying**);
* de cel puțin o dată pe săptămână, timp de mai multe luni (**situație severă de bullying**).

**Instrument pentru evaluarea modului în care elevul își percepe colegii**

*Bifează spațiul care se potrivește cel mai bine cu opinia ta.*

|  |  |  |  |
| --- | --- | --- | --- |
| **Colegii mei...** | **Deloc adevărat** | **Adevărat** | **Foarte adevărat** |
| Nu ar trebui să am prea multă încredere în colegii mei |  |  |  |
| Colegilor mei nu prea le pasă de mine |  |  |  |
| Se gândesc doar la propriile interese |  |  |  |
| Trădează încrederea cuiva ori de câte ori au ocazia |  |  |  |
| Vor să-mi facă rău |  |  |  |
| Gândesc lucruri rele despre mine |  |  |  |
| Sunt dușmănoși/ neprietenoși |  |  |  |
| Se poate conta cu adevărat pe ei |  |  |  |
| Le pasă cu adevărat de ceea ce mi se întâmplă |  |  |  |
| Sunt alături de mine ori de câte ori am nevoie de ajutor |  |  |  |
| Pot să mă încredințez în ei |  |  |  |
| Sunt sinceri cu mine |  |  |  |
| De obicei au intenții bune |  |  |  |

II Comportamente manifestate de copiii care inițiază acțiuni de bullying

Copiii care inițiază acțiuni de bullying își îndreaptă acțiunile asupra unei persone pe care o percep mai slabă, care este mai mică, nu se poate apăra, este singură şi nu are o rețea socială din diverse motive: știu că nu pot fi opriţi, pentru a-și exercita puterea în relație cu altă persoană, pentru a arăta „cine este șeful”, pentru a obține atenția celor din jur, pentru a-și forma și menține o imagine de persoană „dură” în grup, pentru a fi popular printre semeni.

*Lista prezentată nu este exhaustivă, la fel cum multe semne nu sunt specifice doar bullying-ului.*

|  |
| --- |
| **Comportamente de bullying manifestate de copii şi adolescenţi** |
| * Folosește agresivitatea pentru a obține ceea ce vrea, fără ca altă persoană să-l fi provocat. * Rănește fizic prin pălmuire, împingere, lovire etc. * Amenință cu răfuială fizică sau cu distrugerea lucrurilor. * Distruge obiectele personale, ia banii și alte bunuri prin înfricoșare sau forțare. * Ascunde sau fură lucurile altei persoane. * Umilește sau pune pe cineva într-o lumină stânjenitoare în mod deliberat. * Înjosește, pune porecle, insultă, batjocorește sau face „glume” pe seama cuiva sau a familiei persoanei respective, a culturii și religiei sale. * Imită anumite aspecte particulare ale unei persoane (ticuri motorii, ticuri verbale, un anumit fel de a merge, de a se uita etc.). * Atinge o persoană în locuri nepotrivite (ex. zonele intime). * Transmite mesaje sau face comentarii/ avansuri cu conotație sexuală, propuneri indecente. * Răspândește zvonuri despre o altă persoană. * Exclude o altă persoană din grup sau nu o primește în joc. * Adresează remarci rasiste, homofobe, cu tentă sexuală la adresa colegilor care sunt diferiți. * Nu atinge lucrurile personale ale unui coleg pentru „a nu se molipsi” sau „îmbolnăvi”. * Scrie mesaje care rănesc (uneori anonim). * Emite mesaje repetate supărătoare, amenințătoare, insultătoare, obscene. * Publică online videoclipuri sau poze personale fără acordul persoanei în cauză etc. * Postează filmări, imagini, mesaje denigratoare pe rețelele de socializare, adesea de pe profiluri false. * Postează comentarii negative și răutăcioase la pozele, postările sau statusurile altei persoane pe reţelele de socializare sau în chat-uri. * Distribuie pe rețele de socializare imagini sau informații compromițătoare despre cineva. * Divulgă informații cu caracter personal sau secrete despre o persoană. * Răspândește informații despre situația familială dificilă a unui coleg. |

**Instrument pentru evaluarea comportamentelor de inițiator**[[7]](#footnote-7)

*Pe parcursul anului trecut, de câte ori ai făcut următoarele lucruri unui alt elev din școală? Încercuiește numărul care se potrivește răspunsului tău.*

|  |  |  |  |  |  |
| --- | --- | --- | --- | --- | --- |
| **Anul trecut la școală eu am....** | **Nicio**  **dată** | **1-2 ori pe lună** | **1 dată pe săptămână** | **De foarte multe ori pe săptămână** | **În fiecare zi** |
| Necăjit un coleg spunând lucruri care îl deranjau | 1 | 2 | 3 | 4 | 5 |
| Împins un coleg fără să-mi fi făcut nimic | 1 | 2 | 3 | 4 | 5 |
| Spus lucruri urâte despre un coleg (cum arată, cum vorbește, cum merge etc.) | 1 | 2 | 3 | 4 | 5 |
| Făcut ca prietenii lui să nu mai vorbească cu el | 1 | 2 | 3 | 4 | 5 |
| Făcut glume pe seama cuiva astfel încât ceilalți din clasă să râdă | 1 | 2 | 3 | 4 | 5 |
| Bătut un coleg pentru că nu îmi plăcea de el | 1 | 2 | 3 | 4 | 5 |
| Spus lucruri despre cum arată un alt coleg pentru că nu îmi plăcea | 1 | 2 | 3 | 4 | 5 |
| Spus lucruri colegilor mei despre un alt coleg astfel încât să îi creez acestuia probleme | 1 | 2 | 3 | 4 | 5 |
| Râs de cum arată un alt coleg și acest lucru nu a fost pe placul lui | 1 | 2 | 3 | 4 | 5 |
| Făcut pe alți colegi să vorbească urât depre un alt coleg de clasă | 1 | 2 | 3 | 4 | 5 |
| Lovit fără niciun motiv un coleg de clasă | 1 | 2 | 3 | 4 | 5 |
| Făcut pe colegii mei să nu stea în preajma unui alt coleg sau să nu îl accepte în grupul nostru | 1 | 2 | 3 | 4 | 5 |
| Râs de un coleg punându-i porecle | 1 | 2 | 3 | 4 | 5 |
| Aruncat cu obiecte într-un coleg pentru a-l răni | 1 | 2 | 3 | 4 | 5 |
| Cu intenție, am lăsat pe dinafară un coleg într-un joc sau într-o activitate | 1 | 2 | 3 | 4 | 5 |
| Intrat intenționat într-un alt elev atunci când el trecea pe lângă mine | 1 | 2 | 3 | 4 | 5 |
| Ținut un coleg la distantă uitându-mă urât la el | 1 | 2 | 3 | 4 | 5 |
| Amenințat un coleg cu rănirea fizică sau l-am rănit fără ca el să-mi fi facut ceva | 1 | 2 | 3 | 4 | 5 |

***Calcularea scorului***

Itemii vizează comportamente de bullying social, verbal, fizic. Scorarea se obține prin adunarea simplă a punctajului oferit pentru fiecare răspuns.

18 puncteînseamnă că elevul nu a manifestat **niciodată** un comportament de bullying în relație cu colegii lui.

Pragul care arată că **un copil este în rolul de inițiator** este selectarea cel puțin a unui comportament menționat în lista de mai sus cu o frecvenţă:

* de 2-3 ori pe lună, timp de mai multe luni (**cazuri ușoare de bullying**);
* de cel puțin o dată pe săptămână, timp de mai multe luni (**situație severă de bullying**).

Anexa nr. 6

la Metodologia cu privire la prevenirea și combaterea bullying-ului

**Algoritmul de identificare/ screening a comportamentului de bullying**

|  |  |
| --- | --- |
| **COMPORTAMENTE AGRESIVE MANIFESTATE DIRECT SAU INDIRECT**  **Ce face un copil/ elev/ grup de elevi față de un alt copil/ elev/ grup de elevi?**  *De exemplu: face glume pe seama lui, îl exclud din grup, împrăștie zvonuri, lovește, îi ia obiectele personale etc.* | |
| **Există intenția de a face rău sau de a răni?** | |
| **Da 🡺 Agresivitate instrumentală**   * Au un scop precis. * Nu sunt provocate sau influentațe de ceva din realitate. * Se manifestă doar în raport cu anumite persoane. | **Nu 🡺 Agresivitate reactivă**   * Apar ca reacție la o situație de provocare prealabilă (ca reacție la furie, dezamăgire etc.). |
| **Folosirea comportamentelor agresive oferă inițiatorului un beneficiu?** | |
| **Da 🡺** Beneficiile sunt sociale: statut, imagine, puterea de a influența lucrurile, popularitate, reputație de „dur” în grupul de semeni. | **Nu** |
| **Se repetă de mai multe ori în timp?** | |
| **Da 🡺**   * De cel puțin 2-3 ori pe lună, timp de mai multe luni – cazuri ușoare. * De cel puțin 1 dată pe săptămână timp de mai multe luni – cazuri severe. | **Nu 🡺**   * Se manifestă accidental, nu au carater repetitiv. |
| **Se manifestă în anumite circumstanțe?** | |
| **Da 🡺** Faţă de anumite persoane care:   * nu se pot apăra; * sunt percepute ca fiind mai slabe sau care au un dezavantaj de putere (sunt noi în școală, mai slabe din punct de vedere fizic/ emoțional, sunt izolate, aparţin unei culturi minoritare etc.). | **Nu 🡺**   * Se manifestă ca reacție la emoțiile de disconfort. * Se manifestă în situații în care există o poziție de egalitate între cel ce inițiază și cel ce este ținta. |
| **🡻**  **Comportamente de bullying** | **🡻**  **Alte comportamente agresive** |

Anexa nr. 7

la Metodologia cu privire la prevenirea și combaterea bullying-ului

**Repere pentru discuțiile cu elevii implicaţi în situaţia de bullying**

## Repere pentru discuția cu elevul suspus acţiunilor de bullying

## Discuția are loc în privat.

|  |  |
| --- | --- |
| **Repere de ghidare a discuției** | **Exemple** |
| Aprecierea deciziei elevului de a vorbi despre ce i se întâmplă. | * *Cel mai important lucru pe care îl puteai face în raport cu ceea ce s-a întâmplat, deja l-ai făcut: faptul că ai spus ce se întâmplă (în clasă, în școală). Îți suntem recunoscători pentru curajul tău. Astfel, ajuți alți copii, dar și pe noi, adulții, să creăm un mediu mai sigur pentru copiii din școala noastră.* |
| Despovărarea elevului de sentimentul de vină. | * *Știi că, atunci când cineva se comportă neadecvat cu altcineva, nu este vina persoanei care a fost ținta comportamentului nepotrivit. Sunt anumite circumstanțe, care nu țin de tine sau de anumite comportamente ale tale, ale familiei tale sau ale prietenilor tăi.* |
| Validarea emoțiilor resimțite. | * *Atunci când ni se întâmplă situații neplăcute, de obicei, avem un val de emoții diferite: unele intense, altele mai greu de perceput și de identificat. Fiecare dintre aceste emoții și trăiri au dreptul la viață și este chiar foarte bine că le ai, pentru că astfel, vei putea elibera ceea ce e posibil să te apese în urma incidentului care s-a întâmplat.* * *Este inacceptabil să fie folosite cuvinte jignitoare (fotografii umilitoare, distrugerea obiectelor personale, lovirea etc.) în adresa cuiva, în nicio circumstanță acest lucru nu poate fi tolerat. Îmi pare foarte rău pentru ceea ce s-a întâmplat, eu și colegii mei vom face tot ce ne stă în puteri pentru a rezolva situația creată și a ajuta copiii implicați să o depășească.* |
| Transmitearea mesajului că bullyingul nu este permis în școală. | * *În școala noastră bullying-ul nu este tolerat și nimeni nu merită să treacă prin asemenea situații, dar aici ești în siguranță și putem vorbi despre asta, dacă dorești. Dacă este mai confortabil pentru tine să nu vorbim despre ce s-a întâmplat, este ok. Poate vei dori să scrii ceva despre asta, în jurnalul tău, sau pur și simplu să notezi ce simți, este ok și asta.* |
| Asigurarea confidentialității. | * *Pentru noi este important să știi că ești în siguranță acum și nimeni niciodată nu va afla ce discutăm noi, dacă tu îți dorești acest lucru. Noi, adulții care vrem să te ajutăm, acționăm exclusiv în interesul tău și nu vom realiza nicio acțiune fără să te informăm și să avem acceptul tău.* |
| Implicarea elevului țintă în rezolvarea problemei. | * *Ce pot face pentru tine ca să te simți în siguranță? Ce soluții avem la îndemână?* |
| Întrebări de identificare a situației. | * *Au fost mai multe discuții despre incidentul acesta, dar eu aș vrea să știu opinia ta. Mă poţi ajuta să înțeleg ce s-a întâmplat?* * *Cine a fost/ este implicat/ă?* * *S-a întâmplat mai mult decât o singură dată?* * *Situația s-a agravat între timp? A devenit mai rău pentru tine? Sau pentru altcineva? Mai este și altcineva în situaţie similară?* * *Se întâmplă și pe net? Cum anume, ai putea să-mi povestești?* * *Îmi poți spune mai multe despre cum te simți/ te-ai simțit?* * *Există anumite spaţii la școală unde nu te simți în siguranță?* * *Cum ți-ai dori ca această situație să fi fost diferită? (pentru tine, pentru alți copii implicați).* * *Ai încercat deja ceva pentru a opri derularea acestei situații?* * *Ce se poate schimba pentru a ajuta la oprirea comportamentului?* * *Crezi că cineva din adulții pe care îi cunoști ar fi de ajutor în această situație? (pentru tine, pentru alți copii implicați).* * *În ce mod ar putea aceștia să se implice (părinții, frații mai mari, profesorii, psihologul, comunitatea – cei pe care îi va enumera elevul/a).* * *Cum ar putea/ ar fi putut să te ajute prietenii sau colegii să te simți în siguranță la școală?* * *Într-o lume ideală, ce te-ar ajuta să te simți din nou în siguranță?* |

## Repere pentru discuția cu elevul care inițiază comportamente de bullying

Discuția are loc în privat.

În situația în care bullyingul este inițiat de un grup de elevi, se discută întâi cu „liderul grupului”, urmat imediat de ceilalți membri ai grupului, fiecare separat. Vor ajunge să aibă o discuție comună doar în momentul în care fiecare dintre ei agrează că este dispus/-ă să se implice în remedierea situației pentru elevul supus bullying-ului (vezi Anexa 9, Metoda implicării părților).

|  |  |
| --- | --- |
| **Repere de ghidare a discuției** | **Recomandări/ exemple** |
| Faceți diferența între persoana elevului și comportamentul lui. | * Este important ca elevul să se simtă acceptat ca persoană, chiar dacă comportamentul lui este neplăcut și urmează să fie corectat. * Vorbiţi despre comportamentele observate fără să folosiți etichete sau judecăţi de valoare de genul „eşti un agresor” sau „eşti rău”, care identifică persoana copilului cu comportamentul sau rolul pe care l-a avut într-o situație. |
| Pentru copiii de vârstă preșcolară şi clasele primare puteți folosi poveștile sau jocul. | * Citirea sau înscenarea unor povești despre copii care îi intimidează pe alții îi ajută să examineze problema, să împărtăşească propria experiență și să să se gândească la posibile soluții. |
| Folosiți compasiunea. | * Ţineţi minte că în fața dvs. se află o ființă umană care are în spate propria ei suferință. Chiar dacă nu se vede, niciun om nu ajunge să îi rănească pe ceilalți din senin. * Unii copii cu traumă timpurie de relaționare încep să exprime agresivitate împotriva altor copii sau a animalelor. La adolescență, puterea și controlul devin principalele teme ale vieții lor: pentru că trăiesc un sentiment profund de neputință, în încercarea de a obține puterea asupra celorlalți, au format o „mască” care stârnește frica celor din jur. Alţii, dezvoltă neîncredere generalizată în ceilalți. |
| Explicați care este rolul dvs. | * Explicaţi motivul pentru care aţi solicitat întrevederea. * *Rolul meu este de a mă asigura că toți elevii din școală se simt în siguranță*. |
| Prezentaţi problema fără să blamați.  Solicitaţi detaliil despre situația specifică.  Împărtășiți preocuparea pentru situația elevului supus bullying-ului. | * Povestiți despre suferința elevului supus bullying-ului folosindu-vă de informațiile pe care le-ați primit (dacă persoana țintă este de acord) sau faceți referință la ceea ce ați aflat de la părinți sau alți elevi din școală. Evitați să discutați detalii despre cele intâmplate. * Există două tipuri de abordări: * **Fără blamare**:*Am auzit că X a avut o experiență foarte neplăcută și este foarte afectat/-ă de ce i s-a întâmplat. Ce crezi despre asta? Ce poți face pentru îndreptarea situației?* * **Confuntarea directă**: *Am auzit că ai făcut următorul comportament. X este foarte afectat/-ă de asta. Trebuie să încetezi să te mai comporți așa. Ce poți face pentru a îndrepta lucrurile?* * Nu întrebaţi „De ce ai făcut asta?”. Scopul este de a ajuta elevul să-și asume responsabilitatea pentru a îndrepta lucrurile, nu de a-l învinovăți. |
| Mențineți discuția în termeni concreți dacă elevul neagă. | * *Da, dar i s-au întâmplat lucruri rele/ neplăcute (în timpul..., când se afla la...) Povestește-mi despre asta.* |
| Discutați despre sentimentele asociate cu problema elevului țintă. | * *Dacă te-ai pomeni în pielea altui elev, poți să-ți imaginezi cum mai exact comportamentul tău l-ar fi putut răni?* |
| Solicitaţi ajutor în ameliorarea situației. | * Cădeți de acord că există o problemă și veți lucra împreună la rezolvarea ei. * *X este foarte nefericit la școală, iar rolul meu ca diriginte/ psiholog/ cadru didactic este să mă asigur că fiecare elev este în siguranță aici. Am nevoie de ajutorul tău pentru a face acest lucru posibil.* *Mă întrebam ce ai putea face pentru a-l ajuta în această situație.* |
| Dacă soluția propusă este nerealistă, propuneţi o vizualizare a consecințelor. | * *Ce s-ar întâmpla dacă ați face asta?* |
| Agreați o soluție viabilă. | * *Bine, încearcă asta timp de o săptămână, apoi ne vom întâlni pentru a vedea cum merge.* |

## Repere pentru discuția cu elevii martori ai situaţiei de bullying

1. Întâlniți-vă cu grupul de elevi martori.
2. Explicați problema.
3. Discutați cum se simte elevul agresat. Axați-vă pe sentimentele elevului, nu pe detaliile incidentului.
4. Concentrați-vă pe ceea ce se poate face, pe rezolvarea problemei, fără învinovățirea participanților.
5. Ajutați elevii să identifice soluții. De exemplu, fiecare elev implicat în rol de martor sugerează un mod în care ar putea ajuta elevul supus bullying-ului să se simtă mai bine.
6. Distribuiți responsabilitățile și stabiliți termenii.
7. Încheiați un acord cu elevii martori pentru a pune în aplicare sugestiile lor.
8. Monitorizați evoluția situației. Întâlniți-vă din nou cu grupul peste o săptămână.

|  |  |
| --- | --- |
| **Strategia grupului de suport pentru lucrul cu toată clasa de elevi** | |
| Stabiliți o întâlnire cu toată clasa, cu excepția elevului țintă, la care să participe inclusiv cei care au inițiat bullying-ul.  Obiectivul acestei întâlniri de grup este de a le face cunoscută colegilor de clasă povestea suferinței elevului țintă, fără a se divulga numele elevului/lor care au inițiat comportamentele de bullying. | * Povestiți elevilor cele aflate de la elevul țintă fără să faceți referire la cei care au manifestat comportamentele de bullying. * Pentru copiii mai mari de 8 ani unul dintre colegi poate citi câteva dintre lucrurile pe care copilul tință le-a mărturisit în timpul interviului (despre cum se simte, cum vede lumea, cum îi este afectată funcționarea etc.) * Aceste informații le putem folosi doar în măsura în care elevul țintă este de acord cu împărtășirea informatiilor. **Dacă nu avem acordul lui nu le putem folosi**. * Dacă ne focusăm pe copiii care au manifestat comportamentele de bullying, divulgându-le numele în fața colegilor, putem stimula continuarea bullying-ului în viitor. |
| Implicați toți copii în identificarea soluțiilor. | * Solicitați tuturor să vină cu idei despre cum pot împreună să îndrepte lucrurile pentru colegul lor agresat.   Exemplu:   * *Am nevoie de ajutorul vostru. Sunt foarte îngrijorat/-ă pentru o fată/ un băiat din această clasă. Este foarte nefericit/-ă de mult timp. Nu a mai putut să țină ascunsă durerea pe care o are și a venit să vorbească cu mine. Eu mă adresez vouă pentru că împreună cred că putem face ceva să îndreptăm lucrurile pentru el/ ea. El/ ea crede că nimeni din clasa asta nu îl/ o place și nu își dorește să stea în prejma sa. Acum, că ați aflat cum se simte, ce puteți face pentru a o/îl ajuta?* |
| Stabiliți o nouă întâlnire de grup peste o săptămână. | * Pentru situațiile grave monitorizarea se va face peste 2-3 zile. * Monitorizați cum se implementează soluțiile propuse de elevi și discutați posibilele provocări. |
| Monitorizați comportamentele elevilor pentru a remarca evoluția situației. | * Organizați întâlniri săptămânale de grup timp de 1 lună pentru a monitoriza situația. |

Anexa nr. 8

la Metodologia cu privire la prevenirea și combaterea bullying-ului

**Evaluarea primară a cazulului și alegerea strategiilor de intervenție**

|  |  |  |
| --- | --- | --- |
| **Algorimul de identificare (screening) a comportamentului de bullying (vezi Anexa 6)**  **🡻** | | |
| **Analiza funcției comportamentului de bullying (modelul ABC)**  **🡻 🡻 🡻** | | |
| **Stabilirea strategiilor de intervenție pe context**:   * modificarea factorilor de context care facilitează apariția și menținerea comportamentului. | **Stabilirea strategiilor de intervenție pe consecințele comportamentului de bullying**:   * modificarea reacțiilor care apar ca urmare a manifestării comportamentelor de bullying, reacții care mențin sau întăresc comportamentul de bullying (ex. reacțiile martorilor, ale elevului țintă, aplicarea consecințelor reparatorii etc.). | **Stabilirea strategiilor de evaluare a intervenției**:   * scăderea frecvenței de manifestare a comportamentului; * scăderea duratei de timp în care se manifestă; * scăderea intensității; * utilizarea intrumentelor de înregistrare a datelor pre și post intervenție. |

1. **IDENTIFICAREA ELEVILOR IMPLICAȚI ÎNTR-O SITUAȚIE DE BULLYING**

Pentru a identifica copiii care sunt implicați într-o situație de bullying este important să ne punem următoarele întrebări:

* **Care este gradul de severitate a comportamemtului de bullying**? Ce tipuri de comportamente s-au manifestat. Cazurile cele mai grave sunt cele care pun în pericol siguranța fizică a elevilor.
* **Cât de frecevent se întâmplă?** O data pe săptâtmână , timp de mai multe luni etc. Studiile în conformitate cu metodologia lui Olweus (1993) au stabilit că pragul care delimitează elevii care se implică ocazional în comportamente de bullying atât ca inițiator, cât și ca persoană țintă și cei care își asumă în mod repetitiv rolul de persoană țintă a bullying-ului (care a ajuns în situația de a fi victimizată) este obținut de orice elev care răspunde că în ultima lună a fost hărtuit, intimidat de cel puțin trei ori.
* Pentru rolul de elev supus bullying-ului se înregistrează răspunsurile la întrebarea: **Cât de des ți s-a întâmplat să se ia cineva de tine la școală, fără să îi fi făcut nimic în schimb, în ultima lună?** (Niciodată, de 2-3 ori, mai mult de trei ori, 1 dată pe săptămână, în fiecare zi).

*Pragul de 2-3 ori pe lună –* elevul este potențială ţintă a comportamentelor de bullying. Necesită atenția noastră.

*Mai mult de trei ori pe lună, 1 dată pe săptămână* – posibilitate mare că elevul este supus comportamentelor de bullying. Necesită elvaluare și intervenție de specialitate.

* Pentru rolul de inițiator se înregistrează răspunsurile la întrebarea: **Cât de des ai luat parte la intimidarea altui (altor) elev(i) la școală sau te-ai luat fără motiv de un elev/ alți elevi în ultima lună?** (Niciodată, de 2-3 ori, mai mult de trei ori, 1 dată pe săptămână, în fiecare zi).

*Pragul de 2-3 ori pe lună –* potențial de manifestare a comportamentelor de bullying față de alții. Necesită atenția noastră.

*Mai mult de trei ori pe lună, 1 dată pe săptămână* – posibilitate mare de de manifestare a comportamentelor de bullying față de alții. Necesită elvaluare și intervenție de specialitate.

* **Victimizarea este pervazivă?** (Prezentă în mai multe domenii de viaţă). Unii copiise întâmplă să fie țintă a bullying-ului şi abuzului de putere şi în alte contexte: acasă, în grupul de prieteni, în alte locuri din comunitate. Finkelhor et al.[[8]](#footnote-8) a numit acest proces *victimizare multiplă* și l-a descris ca rezultat al trăirii mai multor experiențe care au condus la victimizarea copilului: expunerea la violența domestică, abuz fizic, abuz sexual etc. Cercetările arată că victimizarea multiplă poate semnaliza o generalizare a vulnerabilității prin cumularea situațiilor de victimizare.
* **Victimizarea este cronică?** (Durează de mai mult timp, a debutat în copilăria foarte mică). Trăirea anumitor experiențe, mai ales în copilăria timpurie, care au provocat în copil neputință, teroare, frică crește riscul pentru expunerea în viitor la alte tipuri de experiențe de victimizare.

1. **EVALUAREA COMPORTAMENTULUI DE BULLYING**

**Identificarea funcției comportamentului de bullying**

Orice comportament al unei persoane apare ca răspuns la o anumită nevoie, are o anumită funcţie. Pe termen lung, sunt ineficiente reacţiile adulţilor, care pun accentul pe sancţionarea comportamentelor nepotrivite şi ignoră exersarea unor alternative adecvate de comportament care să înlocuiască comportamentele nepotrivite. Aşa se explică de ce, în ciuda pedepselor aplicate (retragerea de privilegii, critică, ceartă, pedeapsă fizică etc.), copiii continuă să manifeste comportamente de bullying. Comportamentele problematice ale copiilor dispar atunci când au învăţat să facă alte lucruri prin care să îşi rezolve problemele sau să îşi satisfacă nevoile.

Abordarea imediată a situațiilor de bullying începe cu evaluarea situației și analiza comportamentului de bullying. În acest sens, **modelul de analiză comportamentală ABC** este de un real folos:

* ajută la a înțelegerea dinamicii într-o situație de bullying;
* oferă un instrument simplu de lucru pentru fiecare cadru didactic sau specialist care urmărește schimbarea comportamentelor nepotrivite la copii;
* facilitează identificarea nevoilor din spatele acestor comportamente nepotrivite.

Modelului ABC ne ajută să înțelegem ce putem face pentru a schimba un comportament. Dacă analizăm comportamentul în contextul în care apare și reacțiile care îl însoțesc, vom vedea cu ușurință variabilele care influențează acel comportament și vom ști ce avem de făcut pentru a-l schimba.

|  |
| --- |
| **A –** **Antecedente** sau contextul în care apare comportamentul  **B** – Behavior, engl. (**Comportamentul**)  **C** – **Consecințe** sau reacțiile care apar după manifestarea comportamentului de bullying. |



**A – Antecedentele** se referă la informații care au legătură cu contextul sau situația în care apare comportamentul de bullying.Ce se întâmplă înainte de apariţia comportamentului de bullying? Identificăm antecedentele (contextul) prin intermediul următoarelor întrebări:

* Unde apare comportamentul?
* Când apare?
* Cu cine apare?
* Cu cine nu apare?

Așa cum puteți observa antecedentele sunt elementele contextului spațial și temporal care apar chiar înainte de realizarea comportamentului şi cresc probabilitatea apariţiei lui.

**B – Comportamentul** reprezintă tot ceea ce face un copil, acțiunile pe care le realizează. Pentru a identifica comportamentul avem în vedere întrebarea:

* Ce acțiuni face persoana care rănește intenționat pe altcineva?

**C – Consecinţele** sunt reacțiile care apar imediat după manifestarea comportamentului de bullying şi au rolul de a încuraja sau descuraja manifestarea viitoare a comportamentului respectiv. **Consecinţele sunt responsabile de menţinerea în timp a unui comportament.** Pentru a identifica consecințele ne punem întrebările:

* Ce s-a intâmplat imediat după manifestarea comportamentului?
* Cum a reacționat persoana căreia i s-a adresat comportamentul de bullying?
* Cum au reacționat cei care au asistat la situația de bullying?

Acest tip de analiză a comportamentelor copiilor este un instrument foarte util intervențiilor în contextul școlar. Pentru a schimba un comportament este important să identificăm nevoia la care el răspunde (pentru că noi nu ne comportăm la întâmplare).

1. **TIPURI DE INTERVENȚIE**
2. **Intervenția la nivel de context presupune:**

* Intensificarea supervizării în locurile în care se întâmplă cel mai frecvent comportamentele de bullying (terenul de sport, holuri, băi, curtea școlii etc.).
* Stabilirea regulilor clasei într-un mod care exprimă clar ce așteptăm de la un copil să facă într-o situație de interacțiune cu colegii.
* Stabilirea consecințelor clare pentru încălcarea fiecărei reguli și să aplicăm consecvent consecințele pentru manifestarea comportamentelor de bullying.
* Utilizarea recompenselor pentru copiii care au reacții de descurajare a bullying-ului (iau apărarea unui elev supus bullying-ului sau solicită ajutorul unui adult).
* Creșterea, prin intervenții la nivelul întregii clase, nivelul de empatie, atitudinea și modul de reacție al elevilor martori fața de situația în care un coleg este țintă a bullying-ului (astfel încât să fie cât mai mulți colegi care să-i ia apărarea saun să solicite ajutorul unui adult).
* Modificarea, prin intervenții în rândul personalului didactic, nivelul de cunoștințe, gradul de empatie și atitudinea lor față de copilul supus acțiunilor de bullying, astfel încât să modeleze prin atitudinea lor personală acceptarea în grupul de copii.

În ciclul preșcolar și primar, personalul didactic şi colectivul clasei joacă un rol important în modificarea statutului de copil „cu care nu se joacă nimeni”.

Izolarea și marginalizarea copiilor care manifestă frecvent comportamente nepotrivite în raport cu contextul educaţional (refuză să se conformeze solicitărilor adultului, evită interacţiunea cu colegii, preferă să se joace singuri, manifestă comportamente agresive în interacțiunea de zi cu zi) este un proces complex care poartă într-o mare măsură amprenta relaţiei pe care cadrul didactic o stabileşte cu aceşti copii.

În acest sens, s-a constat că **atitudinea cadrului didactic faţă de un copil este un reper pentru modul în care ceilalţi copii se realaţionează cu el.** Mesajele pe care cadrul didactic le transmite verbal sau nonverbal favorizează fenomenul de marginalizare. Studiile arată că personalul didactic manifestă un interes mai scăzut faţa de un copil care are abilităţi sociale şi emoţionale mai slabe: îl priveşte mai rar, îi zâmbeşte mai rar, face mai puţine remarci pozitive la adresa comportamentului lui, i se adresează și îl solicită mai rar. Aceste comportamente ale cadrului didactic, care adesea scapă controlului voluntar, setează tipul de relaţie pe care colegii o stabilesc cu copilul respectiv. Astfel, atitudinea discriminatorie faţă de anumiţi copii îşi are rădăcinile în natura relaţiei pe care cadrul didactic o stabileşte cu copiii.

1. **Intervenția la nivel de consecințe presupune:**

* Să lucrăm individual cu copilul țintă pentru a schimba modul de reacție care alimentează comportamentul inițiatorului, atunci când situația de bullying este moderată ca intensitate și elevul poate practica abilitățile învățate.
* Să lucrăm cu grupul de copii din clasă pentru a schimba reacțiile colegilor martori care alimentează direct comprotamentul de bullying prin faptul că râd, instigă sau privesc în tăcere.

1. **ALEGEREA STRATEGIILOR DE INTERVENȚIE**

Selectarea strategiilor de intervenție se va face în funcție de:

* datele particulare ale situației în care s-a manifestat comportamentul de bullying: contextul, tipul de comportament de bullying (fizic, verbal, relațional, cyberbullying și reacțiile care au urmat manifestării lui) etc.;
* vârsta copiilor implicați în situația de bullying.

|  |  |
| --- | --- |
| **Metoda** | **Când se aplică** |
| Folosirea sancțiunilor directe | * În cazuri care implică rănirea fizică a cuiva sau în situații în care celelalte metode aplicate nu au condus la un rezultat pozitiv (comportamentul de bullying continuă). |
| Prevenirea bullying-ului prin întărirea comportamentului martorilor de descurajare a bulling-ului | * Când instituția nu poate asigura consilierea sau când comportamentul de bullying este menținut de reacția martorilor. |
| Dezvoltarea abilităților elevului supus bullying-ului | * În cazuri ușoare care presupun tachinarea sau hărțuirea verbală. * Când se decide că elevul poate fi învățat să facă față situațiilor de bullying folosind abilitățile sociale (comunicarea asertivă, răspunsul paradoxal etc.) |
| Medierea | * Când copiii implicați doresc să primească ajutor de la un mediator. (Copiii care manifestă comportamente de bullying rareori doresc să se întâlnească cu un mediator). |
| Strategii de reparare a situației | * În cazurile în care elevul care a manifestat comportamentul de bullying ajunge să simtă remușcare și părere de rău pentru ceea ce a făcut și este pregătit să acționeze în sensul îndreptării situației. |
| Metoda grupului de suport | * În cazul în care elevul care a inițiat bullying-ul sau grupul de martori care l-au încurajat sunt pregătiți de întâlnirea cu un consilier, doresc să coopereze astfel încât să contribuie la îndreptarea situației pentru elevul țință. |
| Metoda implicării părților | * Când comportamentul de bullying este manifestat de mai mulți copii și fiecare dintre inițiatori este dispus să ajute la reducerea disconfortului elevului țintă, prin susținere din partea unui consilier. |

1. **CÂND INTERVENȚIILE INSTITUŢIEI NU REUȘESC SĂ PRODUCĂ SCHIMBAREA DORITĂ**

Implicați familia pentru a elabora un plan de acțiuni comun de monitorizare a comportamentului copilului și de recompensare/ aplicare a consecințelor logice acasă. Exemplu:

* Cadrul didactic monitorizează zilnic comportamentele elevului de bullying, dar și pe cele prosociale care ar trebui să înlocuiască comportamentul de bullying și i le comunică părintelui la finalul fiecărei săptămâni.
* Părintele oferă după caz recompensa (sub formă de activitate preferată) sau consecința logică (repararea daunelor) în funcție de datele oferite de monitorizarea de la școală.

Anexa nr. 9

la Metodologia cu privire la prevenirea și combaterea bullying-ului

#### Particularități ale folosirii consecințelor în gestionarea situațiilor de bullying

Există mai multe strategii prin care putem sancționa comportamentele problematice ale elevilor pentru a descuraja pe viitor manifestarea lor. În practica școlară se folosesc pedepsele și consecințele logice.

Pentru a verifica dacă ceea ce aţi aplicat are efect de pedeapsă sau de consecinţă logică, puneţi-vă întrebarea: „*Ce l-am învăţat pe elev să facă reacţionând aşa?*”

Pentru a fi logice, consecinţele trebuie să respecte **regula celor 3R**.

* **Relaţionate** – sunt în corelație cu comportamentul nedorit.
* **Respectuoase** – sunt prezentate pe un ton liniştit. În caz contrar, se transformă în mesaje de pedeapsă.
* **Rezonabile** – sunt pe măsura comportamentului manifestat şi nu pot fi percepute ca excesive sau nedrepte/ injuste.

|  |  |
| --- | --- |
| Consecinţele logice | **Pedepsele** |
| * Se centrează pe învăţarea unor lecţii de viaţă. * Se bazează pe logica evenimentelor: „Dacă alegi să faci asta..., se întâmplă asta...”. | * Se centrează pe generarea unui disconfort. |
| * Sunt proactive. | * Sunt reactive. |
| * Au o legătură logică cu comportamentul problematic. | * Sunt nerelaţionate cu comportamentele. |
| * Au efect pe termen lung. | * Au efect pe termen scurt. |
| * Promovează comportamentul responsabil şi gândirea la consecinţe. * Copilul învaţă că are responsabilitatea comportamentului său şi control asupra lui. | * Promovează obedienţa. * Cel mai adesea trezesc resentiment sau rebeliune (lupta de putere). |
| Exemple:   * Ai distrus ceva ce nu era al tău, urmează să faci ceva ca să înlocuiești ceea ce ai distrus: ajuți colegul să facă alt desen, speli maşina părinților și primești o sumă de bani pe care o folosești pentru a cumpăra/ repara obiectul distrus etc. * Acțiuni care redresează suferința produsă altei persoane: o ajută la un proiect, are grijă de colegul hărţuit pe parcursul unei perioade, face sarcini în locul colegului etc. | Exemple:   * Etichetare, scrierea numelui elevului pe tablă, detenţia, trimisul la director, izolarea de colegi, chemarea părinților la școală în vederea aplicării de pedepse acasă. * Unele pedepse îmbracă forme mult mai subtile: învinovăţirea, ruşinarea în public, exprimarea dezamăgirii în public etc. |

**De ce pedepsele nu funcţionează?**

Utilizarea pe scară largă a pedepsei are la bază convingerea eronată că „pedeapsa este un instrument eficient de control comportamental”.Această percepţie este alimentată de impactul imediat al pedepsei, care constă în stoparea rapidă a comportamentului nepotrivit.

Dincolo de această reacţie imediată, există o serie de efecte secundare ale folosirii pedepselor care menţin şi amplifică comportamentele nepotrivite:

* ca personalităţi în formare, copiii învaţă să folosească abuzul de putere în relaţiile cu ceilalţi prin observarea și imitarea adulţilor,
* minciuna pentru a-şi ascunde greşelile sau eschivarea ca să evite pedeapsa,
* îndeplinirea solicitărilor adulţilor doar dacă se simt ameninţaţi,
* încetarea comportamentelor de bullying la școală, dar mutarea lor în mediul online etc.

Dezvoltarea abilităţii de a interacționa pozitiv cu colegii și de a se gândi la urmările pe care le poate avea comportamentul lui asupra altcuiva este posibilă atunci când disciplinarea capată sens în mintea copiilor (pot identifica o legătură logică între ceea ce primesc în rezultatul unui comportament neadecvat şi comportamentul manifestat). De exemplu, dacă râd de un coleg care poartă ochelari şi îl numesc, asta o să îl facă să se simtă trist.

Axarea pe recompensarea comportamentelor dezirabile le oferă elevilor posibilitatea să învețe comportamente noi, care să conducă la descurajarea comportamentelor de bullying. Totodată, recompensele sunt folosite cu atenție a pentru a nu crea dependența de ele.

**Aplicarea consecințelor logice în gestionarea comportamentelor de bullying**

|  |  |  |
| --- | --- | --- |
| **Vârsta preșcolară și ciclul primar** | **Adolescența** | |
| * Impact mare asupra comportamentului la acestă vârstă. * Preșcolarii și elevii mici sunt mult mai sensibili la influența adulților și comportamentul lor poate fi mai ușor modificat prin intervenția personalului didactic. | * Impact mic asupra comportamentului elevilor pe acest segment de vârstă. * Cele mai eficiente strategii de intervenție sunt cele care folosesc forța grupului de elevi pentru a schimba raportul de putere și a stopa comportamentul de bullying. * Lipsa de intervenție: * face ca bullying-ul să fie văzut ca fiind acceptabil și lipsit de consecințe; * îi învăță pe inițiatori că puterea și agresivitatea oferă o poziție dominantă și un statut în grup; * stimulează martorii să se asocieze cu cel „mai puternic” pentru a fi protejați; * elevul țintă învață nepuțința, supuşenia. | |
| * Asociaţi manifestarea comportamentelor care descurajează bullying-ul cu recompensarea publică: laude, cetificate, scrierea numelui pe un panou, informarea părinților despre comportamentele pozitive ale copilului etc. * Discutaţi aplicarea consecințelor logice doar în privat (comportamentul de bullying este menținut şi stimulat de atenția celorlalți). * Însoţiţi aplicarea consecinței cu mesaje care normalizează faptul că suntem oameni și cu toții putem greși, dar în același timp putem să facem ceva să îndreptăm lucrurile. * Cereţi copilului să vină cu o idee despre cum ar putea să îndrepte situația. * Dacă nu reusește, propuneţi dvs. | **Cazuri ușoare** | **Cazuri severe** |
| * Aplicaţi consecinţele logice după ce s-au încercat metode de intervenţie la clasă care folosesc forța grupului (vezi Anexa 8). * Confruntaţi elevul în privat, pentru a nu-i oferi atenția clasei, care întărește comportamentele nepotrivite. * Pentru că acțiunea manifestată în cazul bullying-ului rănește o altă persoană, cereţi elevului să vină cu soluţii pentru a repara suferința produsă. * Monitorzaţi evoluţia situaţiei prin întâlniri săptămânale separate cu elevul țintă și elevul inițiator. | * Implicaţi prompt părinții elevului iniţiator. * Oferiţi părinților sprijinul specialiștilor pentru a aplica metode de disciplinare care îi permit elevului să învețe din consecințele propriilor acțiuni. * În cazurile severe de bulling în care în ciuda eforturilor depuse de școală, familie, alți profesioniști, comportamentul de bullying se menține la același nivel, se va decide mutarea **elevului inițiator în altă instituție**. Mutarea elevului țintă este contraindicată pentru că duce la întarirea pe viitor a comportamentului de bullying al inițiatorului. **Această măsură trebuie să fie ultima opțiune. Decizia de aplicare o ia echipa multidisciplinară care a instrumentat cazul.** |

Anexa nr. 10

la Metodologia cu privire la prevenirea și combaterea bullying-ului

**Algoritm de acțiune în cazurile de bullying**

|  |  |  |  |
| --- | --- | --- | --- |
| **Caz raportat de bullying** | | | |
| **🡻** | **🡻** | | **🡻** |
| Interviu cu elevul inițiator  în privat  *sau*  Interviuri cu fiecare elev inițiator pe rând (cand inițierea a fost făcută în grup) | Interviu cu elevul suspus acțiunilor de bullying (separat) | | Interviu cu elevii martori  fără să se numească persoanele care au inițiat bullying-ul |
| **🡻** | | | |
| * Alegerea strategiei de intervenție pentru sprijinirea elevului suspus bullying-ului în vederea redobândirii sentimentului de siguranță. * Adoptarea strategiei optime de intervenție pe termen lung în funcție de vârsta elevilor și de forma de bullying (vezi Anexa 8). | | | |
| **🡻** | | | |
| **Monitorizarea intervenției**  Sesiuni separate planificate cu fiecare parte implicată (ţintă, inițiator/i, martori) în care se discută şi se apreciază progresele – săptămânal, timp de 1 lună.  Indicatori de progres:   * stingerea comportamentului de bullying; * diminuarea frecvenței de manifestare a comportamentului de bullying; * creșterea numărului de comportamente de ajutorare a elevului țintă în rândul martorilor (solicitarea ajutorului unui adult, integrarea în grup). | | | |
| **🡻** | | **🡻** | |
| **Închiderea cazului**   * Progrese înregistrate prin monitorizări săptămânale timp de o lună. * Progrese care se mențin timp de 3-4 luni de la finalizarea intervenției. | | **Referirea cazului**   * Cazul de bullying evaluat drept grav referit către structurile corespunzătoare, în funcție de competențele pe care le au. * Fișa de sesizare a cazului suspect de violenţă completată. * Personalul instituției acționează în temeiul Instrucţiunii privind mecanismul intersectorial de cooperare. | |

Anexa nr. 11

la Metodologia cu privire la prevenirea și combaterea bullying-ului

**Recomandări privind colaborarea cu părinții/ alți reprezentanți legali   
ai copiilor implicați în acțiuni de bullying**

|  |  |  |
| --- | --- | --- |
| **Familia copilului supus bullying-ului** | **Familia copilului inițiator** | |
| Este **implicată imediat** după confirmarea situație de bullying, simultan cu intervenția din instituție. | **Implicarea diferă** în funcție de circumstanțe.   * **Pentru cazurile ușoare** (tachinare, excludere, poreclire, împrăștiere de zvonuri)– după ce instituția a făcut primele intervenții și rezultatele obținute nu sunt satisfăcătoare. * **Pentru cazurile severe** (comportamente care pun în pericol siguranța fizică a altui copil):  1. Implicarea familiei este necesară din fazele incipiente ale intervenției. 2. Intervenția din instituție este dublată cu cea pe familie. | |
| **Implicarea familiei copilului țintă vizează următoarele aspecte:**   * Susținerea efortului instituției de a restabili sentimentul de siguranță al copilului. * Monitorizarea atentă a comportamentului copilului acasă și identificarea precoce a posibilelor schimbări în funcționarea lui zilnică (care ar putea indica dezvoltarea unei probleme de sănătate mintală: depresie, risc de suicid, tulburări de anxietate etc.). * Susținerea efortului instituției de a dezvolta resursele copilului necesare ieșirii din situația de victimizare:   + dezvoltarea autonomiei emoționale și comportamentale,   + dezvoltarea abilităților de inițiere și menținere a unor relații pozitive cu ceilalți,   + dezvoltarea abilităților de integrare în grup,   + dezvoltarea abilității de a stopa un comportament nepotrivit la adresa sa,   + dezvoltarea abilității de solicitare a ajutorului unui adult sau a unor colegi atunci când situația depășește capacitatea proprie de a face față. * Facilitatrea accesului copilului la alte contexte informale din comunitate care să-i permită să își dezvolte aceste abilități și resurse. | **Implicarea familiei copilului inițiator vizează următoarele aspecte:** | |
| **Cazuri ușoare**  Timp de 1 lună (avem nevoie de minim 21 de zile de exersare pentru a forma o deprindere nouă) părinții monitorizează schimbările în frecvența comportamentului de bullying. | **Cazuri severe**  Implicarea părinților este:   * precedată de o evaluare pentru a identifica factorii de risc existenți la nivelul familiei care se asociază cu manifestarea comportamentului de bullying (vezi Anexa 4); * însoțită de ghidare pas cu pas despre cum să abordeze comportamentele de bullying, cum să discute cu copilul, cum să-i monitorizeze activitatea, cum să susțină instituţia în efortul de a stopa comportamentul de bullying; * monitorizată pas cu pas de specialiști din domeniul sănătătții mintale. |

**Recomandări privind comunicarea cu părinții**

* Stabiliţi o întâlnire formală pentru a informa părinții în special în cazurile grave și în momentul în care strategiile folosite de școală nu au avut succes. Alocaţi suficient timp pentru a răspunde întrebărilor şi îngrijorărilor părintelui. Vorbiți calm și respectuos.
* Vorbiţi sincer și explicit despre ceea ce vă îngrijorează privind comportamentul copilului. Însoţiţi observaţiile de exemple concrete sau descrieri ale unor situaţii pentru ca părintele să înţeleagă despre ce e vorba. Exemplu:

*„Vroiam să vorbesc cu dumneavoastră despre anumite comportamente pe care X le are în clasă. Unele dintre ele îi afectează chiar relațiile cu colegii, cum ar fi situația\_\_\_\_\_\_\_\_\_\_\_. Aţi observat cumva astfel de comportamente şi acasă? În ciuda faptului că am vorbit în repetate rânduri cu fiul/ fiica dumneavoastră despre aceste comportamente, pare că nu le poate schimba. Dacă nu le poate controla, ar fi nedrept să-i cer să le schimbe. Mă întreb dacă ar avea nevoie de mai mult ajutor faţă de cel pe care ştiu că deja i-l oferiţi”.*

* Evitaţi etichetele sau să afirmați în faţa părintelui că propriul copil are probleme de sănătate mintală. Diagnosticarea copilului este sarcina specialiştilor din domeniu (medic psihiatru, psiholog), personalul didactic nu deține asemenea calificare.
* Când vorbiţi cu părinţii despre îngrijorările dumneavoastră, fiţi pregătit/-ă că prima lor reacție adesea poate fi de neîncredere, respingere, negare, blamare şi se poate manifesta prin comportamente asociate furiei. Dacă se întâmplă acest lucru, acceptaţi această reacţie şi fiţi conştient/-ă că aţi făcut un lucru important pentru copil. Este posibil ca părintele să revizuiască mai târziu observaţiile şi sugestiile dumneavoastră.
* Furnizați perspectiva școlii și planurile școlii pentru monitorizarea problemei. Solicitați părinţilor acordul de a lucra împreună ca într-o echipă.
* Identificați care sunt nevoile de susținere pe care le au părinţii. De cele mai multe ori acestea sunt despre cum să abordeze comportamentele problematice ale copilului lor fără să folosească forța sau pedeapsa.
* Țineți cont de faptul că de foarte multe ori la baza problemelor bullying a copiilor stau o serie de probleme din mediul familial.

**Posibile provocări în discuția cu părinții copiilor supuși acţiunilor de bullying**

* Crearea unui spațiu de conținere pentru stări emoționale accentuate: furie, frustrare, anxietate, nevoia de răzbunare, neputință în legătură cu rezolvarea situației.
* Dorința ca școala să facă mai mult.
* Dispreț față de școală.

**Recomandări pentru a răspunde posibilelor provocări în discuţia cu părinții copiilor care inițiază acţiuni de bullying**

* Ascultați și nu vă certați cu părintele.
* Expuneți poziția școlii și obiectivul școlii de a crea un mediu sigur și grijuliu pentru toți copiii.
* Explicați de ce comportamentul copilului lor este problematic sau poate fi o problemă.
* Găsiţi soluții împreună.
* Informați cu privire la răspunsul școlii și la monitorizare.
* Stabiliți așteptări clare și consecințe clare pentru comportamentele de hărțuire și intimidare.
* Fiți pregătiți să nu le puteţi schimba perspectiva, să vă întâlniţi cu negarea: „Nu copilul meu a făcut așa ceva” sau „Nu este o problemă reală”.
* Faceți un plan pentru situația în care părintele acuză lipsa resurselor personale pentru a face față problemei (nu are cunoșterea necesară, timp și nici disponibilitate) și arată neajutorarea sau au o atitudine disprețuitoare.
* Solicitaţi prezenţa altui profesionist, care să vă ofere sprijin în cazul în care nu aveţi o relaţie bună cu părintele. Este necesar ca acea persoană să-l observe de câteva ori pe copil ca să poată valida observaţiile dumneavoastră sau să ofere alte explicaţii despre comportamentul copilului.

**Responsabilitățile părinților copiilor supuși comportamentului de bullying**

* Menținerea colaborării cu instituția pentru a susține intervenția și a înregistra progresele copilului.
* Participarea la anumite şedinţe de lucru cu grupul de lucru intrașcolar pentru a clarifica natura colaborării (consecințe, strategii de susținere).
* Monitorizarea stării copilului acasă și colaborarea cu personalul instituției.
* Susținerea dezvoltării independenței și autonomiei copilului.
* Facilitarea accesului copilului la servicii și activități comunitare care să-i ofere posibilitatea de a-și face prieteni, a-și urma pasiunile.

**Responsabilitățile părinților copiilor inițiatori ai comportamului de bullying**

* Exercitarea acelorași responsabilități ca și părinții copiilor țintă, dar cu urmărirea altor indicatori comportamentali. De exemplu, copilul inițiator poate să aibă bani în plus, haine, obiecte străine, se poate lăuda cu isprăvile sale.
* Disciplinarea copilului conform planului de intervenție agreat cu grupul de lucru intrașcolar.
* Monitorizarea comportamentelor de bullying acasă și colaborarea cu personalul instituției pentru a susține intervenția. Monitorizarea presupune urmărirea inclusiv a comportamentelor prosociale care urmează să înlocuiască comportamentul de bullying.
* Implementarea acasă a unui sistem de consecințe logice pentru descurajarea comportamentului de bullying manifestat la școală și de recompensare și apreciere a comportamentelor dorite.

**Instrument pentru explorarea atitudinilor părinților față de rolul lor în stoparea fenomenului de bullying**

| **În ce măsură sunteți de acord cu afirmațiile de mai jos?** | **1**  **Foarte mică** | **2**  **Mică** | **3**  **Potrivită** | **4**  **Mare** | **5**  **Foarte mare** |
| --- | --- | --- | --- | --- | --- |
| 1. Cred că e greșit ca copilul meu să asiste la o situație în care un alt coleg este rănit intenționat, tratat cu lipsă de respect, itimidat să facă lucruri pe care nu vrea să le facă. |  |  |  |  |  |
| 1. Cred că este și responsabilitatea mea să fac ceva pentru a preveni bullying-ul din clasă. |  |  |  |  |  |
| 1. Cred că este important ca școala să mă contacteze pentru a colabora împreună la rezolvarea situației în care este implicat copilul meu. |  |  |  |  |  |
| 1. Cred că este important ca școala să mă contacteze când copilul meu este supus bullying-ului. |  |  |  |  |  |
| 1. Cred că este important ca școala să mă contacteze și să mă implice în soluționarea situației atunci când copilul meu tratează cu lipsă de respect un alt copil. |  |  |  |  |  |
| 1. Este important să discut cu copilul meu despre colegii cu care se joacă (își petrece timpul la școală). |  |  |  |  |  |
| 1. Este important să discut cu copilul meu despre ce îi place/ nu-i place la școală. |  |  |  |  |  |
| 1. Este important să îl intreb pe copilul meu dacă ceilalți colegi se poartă drăgut cu el, il tratează cu respect. |  |  |  |  |  |
| 1. Dacă ați răspuns că este important, cât de des discutați cu copilul despre aspectele menționate mai sus? |  |  |  |  |  |
| 1. Anul acesta școlar v-ați simțit implicat de școală în susținerea efortului de a crea o atmosferă placută la școală? |  |  |  |  |  |
| 1. Anul acesta școlar ați fost implicat de școală în acțiuni de stopare a fenomenului de bullying? |  |  |  |  |  |
| 1. Anul acesta școlar ați răspuns invitației școlii de a vorbi despre comportamentul copilului dvs.? |  |  |  |  |  |
| 1. Anul acesta școlar ați participat la întâlniri la școală la care au participat și alți părinți? |  |  |  |  |  |
| 1. Ați învățat despre bullying (ce este, cum se recunoaște)? |  |  |  |  |  |
| 1. Ați învățat despre consecințele bullying-ului? |  |  |  |  |  |
| 1. Ați învățat despre ce puteți face pentru a contribui la stoparea comportamentului de bullying dacă copilul dvs. este cel care îl inițiază? |  |  |  |  |  |
| 1. Anul acesta școlar aţi învățat ce puteți face pentru a vă susține copilul dacă ajunge în situația de a fi supus bullying-ului? |  |  |  |  |  |
| 1. Anul acesta școlar ați învățat ce puteți face pentru a preveni ca copilul dvs. să fie ținta unui comportament de bullying? |  |  |  |  |  |
| 1. Anul acesta școlar ați învățat ce puteți face pentru a contribui la stoparea comportamentului de bullying în calitate de părinte al cărui copil a fost martor? |  |  |  |  |  |

**Interpretarea răspunsurilor:**

* Atitudinea parentală față de efortul de stopare a fenomenului de bullying și responsabilitatea personală (itemii 1, 2).
* Atitudinea parentală privind implicarea părinților în stoparea fenomenului de bullying (itemii 3, 4, 5).
* Implicarea părinților în identificarea semnelor timpurii ale implicării în bullying (itemii 5, 6, 7 , 8).
* Implicarea părinților în acţiuni concrete de prevenire și stopare a bullying-ului (itemii 15, 16, 17, 18, 19).
* Receptivitatea părinților la efortul școlii de a-i implica în acţiuni de prevenire și stopare a bullying-ului (itemii 9,10,11,12).

1. BAQ-M Revised Bullying Vignettes BAQ-M (Yoon & Kerber, 2003) [↑](#footnote-ref-1)
2. The Children's Attitudes to Bullying (CAB) scale (Rigby and Slee) [↑](#footnote-ref-2)
3. Bully Attitude Scale – ABS (Reynolds & Craven 2012) [↑](#footnote-ref-3)
4. The Parental Attitudes to Bullying (PAB) scale [↑](#footnote-ref-4)
5. Experiențe cu potențial traumatic – engl. *ACE-adverce childhood experience* [↑](#footnote-ref-5)
6. Adolescent Peer Relations Instrument: Target (APRI-BT) [↑](#footnote-ref-6)
7. Adolescent Peer Relations Instrument: Bully/Target (*A*PRI-*BT*) © 2010 Roberto H Parada, Herbert W Marsh & Rhonda Craven. Parada, R. (2000). *Adolescent Peer Relations Instrument: A theoretical and empirical basis for the measurement of participant roles in bullying and victimisation of adolescence: An interim test manual and a research monograph: A test manual.* Publication Unit, Self-concept Enhancement and Learning Facilitation(SELF) Research Centre, University of Western Sydney. [↑](#footnote-ref-7)
8. Finkelhor D, Ormrod RK, Turner HA. Lifetime assessment of polyvictimization in a national sample of children and youth. Child Abuse Neglect. (2009) 33:403–11. doi: 10.1016/j.chiabu.2008.09.012 [↑](#footnote-ref-8)